
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση διατάξεων της 1103551 /8478/Α 0014/ 

2.8.93 ΠΟΛ. 1262 απόφαση Υπουργού Οικονομι¬ 
κών. 

Καθορισμός ζωνών προστασίας αρχαιολογικού χώρου 

Σταγείρων. 

Χαρακτηρισμός I. Ναού Κοιμήσεως Θεοτόκου στα Κρέ- 
στενα Ηλείας, ως κτιρίου που έχει ανάγκη ειδικής 

κρατικής προστασίας... 

Παροχή αδείας για την αύξηση του μετοχικού κεφα¬ 
λαίου της «ΑΛΦΑ ΕΠΕΝΔΥΣΕΩΝ Α.Ε.Ε.Χ.» με δι¬ 
καίωμα προτίμησης υπέρ των παλαιών μετόχων και 


την τροποποίηση του καταστατικού της. 4 

Παροχή άδειας λειτουργίας της ΑΒΝ ΑΜΗΟ Α.Ε.- 

Δ.Α.Κ.». 5 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1017949/693/165/0014 (1) 


Συμπλήρωση διατάξεων της 1103551/8478/Α 0014/ 

2.8.93 ΠΟΛ. 1262 απόφαση Υπουργού Οικονομι¬ 
κών. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη; 

1. Τις παρακάτω διατάξεις του Ν. 1642/86, (ΦΕΚ 
125Α), όπως ισχύει: 

α) της παραγράφου 1 του άρθρου 10α, 

8) του άρθρου 16, 

γ) των παραγράφων, περιπτώσεις α, γ, δ, ε, σι και ζ και 
2, του άρθρου 20, 

δ) των παραγράφων 1, περιπτώσεις α,γ και δ και 2 του 
άρθρου 22α, 

ε) της περίπτωσης ε’ της παραγράφου 1 του άρθρου 28, 

στ) του άρθρου 48 και 

ζ) της παραγράφου 3 του άρθρου 58. 

2. Τη με αριθ. 1026431 /268/008Α/2.3.94 κοινή από¬ 
φαση του Πρωθυπουργού και Υπουργού Οικονομικών 
(ΦΕΚ 154/Β) περί ανάθεσης αρμοδιοτήτων του Υπουργού 
Οικονομικών. 


3. Την ανάγκη συμπλήρωσης των διατάξεων της 
1103551/8478/Α.0014/2.8.93 ΠΟΛ. 1262 Α.Υ.Ο. 

4. Το γεγονός ότι από τις διατάξε ις της απόφασης αυτής 
δεν προκύπτει δαπάνη στον Κρατικό Προϋπολογισμό, δε¬ 
δομένου ότι καθορίζει τις προϋποθέσεις εφαρμογής δια¬ 
τάξεων του Ν. 1642/88, αποφασίζουμε: 

Τη συμπλήρωση της απόφασής μας με αριθ. 1103551 / 
8478/Α.0014/2.8.Θ3 ΠΟΛ. 1262 Α.Υ.Ο., ως εξής; 

'Αρθρο 1 

Επέκταση της διαδικασίας απαλλαγής αή το Φ.Π. Α. που 
ορίζεται από τις διατάξεις της με αριθ. 1103551/8478/ 
Α0014/2.8.93 ΠΟΛ. 1262 Α.Υ.Ο. και στις νέες επιχειρή¬ 
σεις. 

Οι διατάξεις της με αριθ. 11 03551/8478/Α0014/ 

2.8.93 ΠΟΛ. 1262 Α.Υ.Ο. εφαρμόζονται και για τις νέες 
επιχειρήσεις, με την ακόλουθη διαδικασία: 

Η συνολική αξία των αγορών, εισαγωγών, ενδοκοινοτι¬ 
κών αποκτήσεων και λήψης υπηρεσιών που μπορούν να 
πραγματοποιήσουν, με άμεση απαλλαγή από Φ.Π.Α., επι¬ 
χειρήσεις που πραγματοποιούν για πρώτη φορά ενδοκοι¬ 
νοτικές παραδόσεις ή εξαγωγές αγαθών, δεν μπορεί να 
υπερβεί, τη συνολική αξία των εξαγωγών και των ενδοκοι¬ 
νοτικών παραδόσεων που έχει πραγματοποιήσει κατά 
τους προηγούμενους της αίτησης μήνες. Η αίτηση αυτή, 
υπόδειγμα της οποίας επισυνάπτεται στην παρούσα, μπο¬ 
ρεί να υποβληθεί για πρώτη φορά μετά την πάροδο τουλά¬ 
χιστον του πρώτου τριμήνου, αφότου άρχισε την πραγμα¬ 
τοποίηση των παραπάνω πράξεων. Στη συνέχεια, αιτήσεις 
για αναπροσαρμογή του ορίου, μπορεί να υποβάλλονται 
στους επόμενους μήνες, ακόμη και κάθε μήνα, μέχρι τη 
συμπλήρωση της πρώτης δωδεκάμηνης χρονικής περιό¬ 
δου, εφόσον το όριο που χορηγήθηκε με την αμέσως 
προηγούμενη αίτηση εξαντλήθηκε. 

'Αρθρο 2 

Δικαίωμα επιλογής των υποκειμένων στο φόρο, δωδε¬ 
κάμηνης χρονικής ή δωδεκάμηνης διαχειριστικής περιό¬ 
δου, για τη χρησιμοποίηση του ορίου απαλλαγής, και αντι- 
στρόφως. 

Παρέχεται το δικαίωμα, για μία φορά μόνο, στις επιχει¬ 
ρήσεις που, βάσει της αριθ. 1103551/8478/ Α0014/ 

2.8.93 ΠΟΛ. 1282 Α.Υ.Ο. επέλεξαν, για τον προσδιορι¬ 
σμό του ορίου απαλλαγής από το Φ.Π.Α. τη δωδεκάμηνη 
χρονική περίοδο, να επιλέξουν τη δωδεκάμηνη διαχειρι- 

στική περίοδο, εφδσον το επιθυμούν και αντίστροφα και 
με την επιφύλαξη διατήρησης του ορίου απαλλαγής, όπως 
αυτό ορίζεται με τις διατάξεις του προηγούμενου άρθρου. 

Οι επιχειρήσεις που επιθυμούν να ασκήσουν το εν λόγω 
δικαίωμα πρέπει να γνωστοποιούν την πρόθεσή τους 
αυτή, με αίτησή τους, που υποβάλλουν στον Προϊστάμενο 
της αρμόδιας Δ.Ο.Υ., ο οποίος στη συνέχεια εγκρίνει εγ- 
γράφως αυτή την επιλογή. 

Αρθρο 3 

Προθεσμία πραγματοποίησης της εξαγωγής η ενδοκοι¬ 
νοτικής παράδοσης αγαθών βάσει της αριθ. 1103551/ 
8478/ Α0014/2.8.93 ΠΟΛ. 1262 Α.Υ.Ο. 

1. Η προθεσμία πραγματοποίησης της εξαγωγής ή της 
ενδοκοινοτικής παράδοσις κατ’ εφαρμογήν των διατά¬ 
ξεων της με αριθ. 1103551 /Θ478/Α.0014/12.8.93 ΠΟΛ. 
1262 απόφασής μας ορίζεται σε έξι (6) μήνες, από την έκ¬ 
δοση του οικείου τιμολογίου αγοράς ή του παραστατικού 
εισαγωγής κατά περίπτωση, επιτρεπόμενης της παράτα¬ 
σης κατά δύο (2) ακόμη μήνες για δικαιολογημένη αιτία, 
που κρίνεται από τον Προϊστάμενο της αρμόδιας φορολο¬ 
γικής αρχής ή Τελωνειακής Περιφέρειας κατά περίπτωση, 
μετά αά σχετική αίτηση του ενδιαφερομένου. 

2. Εάν ο αγοραστής - εξαγωγέας δεν πραγματοποιήσει 
εντός της προθεσμίας που ορίζεται, στην προηγούμενη 
παράγραφο την εξαγωγή ή την ενδοκοινοτική παράδοση 
των αγαθών που προμηθεύτηκε για το σκοπό αυτό, υπο- 
χρεούται με τη λήξη της παραπάνω αρχικής ή κατά παρά¬ 
ταση προθεσμίας να καταβάλλει στην αρμόδια για τη φο¬ 
ρολογία του Δ.Ο.Υ. τον αναλογούντα φόρο προστιθέμε¬ 
νης αξίας με έκτακτη προσωρινή δήλωση. Σε αντίθετη πε¬ 
ρίπτωση, εφαρμόζονται οι διατάξεις των άρθρων 47 και 48 
του Ν. 1642/86, όπως ισχύουν. 

Αρθρο 4 

Στέρηση δικαιώματος άμεσης απαλλαγής. 

1. Στερούνται του δικαιώματος άμεσης απαλλαγής της 
απόφασης αυτής: 

α) τα πρόσωπα τα οποία, κατά τις τρεις προηγούμενες 
της αίτησης διαχειριστικής περιόδους ή σε μία απ' αυτές 
έχουν υποπέσει σε ουσιαστικές φορολογικές παραβάσεις. 
Ως ουσιαστική φορολογική παράβαση για την εφαρμογή 
των διατάξεων της παραγράφου αυτής νοείται κάθε παρά¬ 
βαση, που επισύρει την εφαρμογή των διατάξεων της πα¬ 
ραγράφου 3 του άρθρου 48 του Ν. 1642/86, καθώς και 
κάθε άλλη παράβαση που αναφέρεται στην ανακρίβεια 
των τηρουμένων Βιβλίων και Στοιχείων, σύμφωνα με τις 
διατάξεις του άρθρου 30 Κ.Β.Σ. 


Για την εφαρμογή των διατάξεων του άρθρου αυτού αρ¬ 
κεί η διαπίστωση και μόνο της σχετικής παράβασης, χωρίς 
να απαιτείται και η οριστικοποίησή της. 

Τυχόν «Ειδικά Διπλότυπα Δελτία Απαλλαγής από το 
Φ.Π.Α. που έχουν χορηγηθεί ανακαλούνται και ακυρώνο¬ 
νται από τη διαπίστωση των παραβάσεων αυτών η ανάλό- 
γων παραβάσεων της τρέχουσας διαχειριστικής περιό¬ 
δου. 

Οι διατάξεις του άρθρου αυτού δεν εφαρμόζονται όταν 
οι παραπάνω παραβάσεις δεν επιδρούν επί του κύρους 
των βιβλίων και ο οφειλόμενος συνολικά φόρος δεν υπερ¬ 
βαίνει το ποσό των δραχμών εκατό χιλιάδων (100.000). 

Άρθρο 5 

Ακύρωση ή μη πραγματοποίηση εξαγωγής ή ενδοκοινο¬ 
τικής παράδοσης αγαθών που έτυχαν απαλλαγής από το 
Φ.Π.Α., σύμφωνα με τις διατάξεις της αριθ. 1103551/ 
8478/Α0014/2.8.93 ΠΟΛ. Α.Υ.Ο. και της παρούσας. 

Στην περίπτωση ακύρωσης ή μη πραγματοποίησης της 
εξαγωγής ή ενδοκοινοτικής παράδοσης αγαθών, μέσα 
στην προθεσμία της παραγράφου 1 του προηγούμενου 
άρθρου αγοραστής υποχρεούται: 

- να προσκομίσει στην αρμόδια Δ.Ο.Υ. το προαναφερό- 
μενο «Ειδικό Διπλότυπο Δελτίο Απαλλαγής από το 
Φ.Π.Α.», για την ισόποση αναπροσαρμογή του υπόλοιπου 
του ορίου της απαλλαγής που αναφέρεται σ’ αυτό και 

-να υποβάλλει την έκτακτη προσωρινή δήλωση, που 
αναφέρεται στην παράγραφο 2 του προηγούμενου άρ¬ 
θρου, αντίγραφο της οποίας επιδεικνύει στο Προϊστάμενο 
της αρμόδιας, για τη φορολογία του Δ.Ο.Υ., προκειμένου 
να προβεί στην έγκριση ισόποσης αναπροσαρμογής του 
υπολοίπου του ορίου απαλλαγής, κατά τα ανωτέρω. 

Άρθρο 6 
Έναρξη ισχύος 

Από την έναρξη ισχύος της παρούσας απόφασης, αντι¬ 
καθίστανται τα υποδείγματα Νο 1 και 2 που επισυνάπτο¬ 
νται στη με αριθ. 1103551/8478/Α.0014/2.8.93 ΠΟΛ. 

1262 απόφασής μας, με τα συννημένα στην παρούσα. 

Η απόφαση αυτή που ισχύει από 1.1.95, να δημοσιευθεί 
στην Εφημερίδα της Κυβερνήσεως. 

Αθήνα, 13 Μαρτίου 1995 

Ο ΥΦΥΠΟΥΡΓΟΣ 

ΔΗΜ. ΓΈΩΡΓΑΚΟΠΟΥΛΟΓ 

(Ατελώς) 

Α I Τ Η ϊ Η 


ΥΠΟΔΕΙΓΜΑ _1 

Προς τη ^ . 6 . 


Επώνυμο Λ Επωνυμία 


'Ονομα: . 

ΑΦΜ/ΦΠΑ: .. 

Ε.Μ.Ε.. 

Αντικείμενο Εργασιών: 


ΘΕΜΑ: θεώρηση "Ειδικού Διπλοτύπου Δελτίου 
Απαλλαγής από το ΦΠΑ" αγοράς η εισα¬ 
γωγής αγαθών Λ λήψης υπηρεσιών". 


Καταθέτω μπλόκ "Ειδικού Διπλοτύ¬ 
που Δελτίου Απαλλαγές ατο το ΦΠΑ" 
από Νο ........ και σας παρακαλώ. 

να μου εγκρίνετε, για τη χρονικό 

περίοδο, από. 

έως .την αγορά και ει¬ 

σαγωγή αγαθών, καθώς και τη λήψη 
υπηρεσιών,χωρίς καταβολή του ΦΠΑ 
που αναλογεί, μέχρι του ποσού των 

δραχμών ... .... 

το οποίο αποτελεί το συνολικό ώμος 
των πράξεων των άρθρων 1 και 2 της 
απόψαοπς του Υπουργού Οικονομικών 
αριθ. αριθ. 1103551/8476/2.θ.93" 
που πραγματοποίησα κόπα την προη¬ 
γούμενη δωδεκάμηνη διαχειριστικό πε 
ριοδο η δωδεκάμηνη χρονική, κατά πε 
ριπτωση, περίοδο που ορίζεται με 
τις διατάξεις του άρθρου 1 της 

Α.Υ.Ο . 

'Οπυς προκύπτει και από τα συνημ¬ 
μένα δικαιολογητικά. πληρούνται στο 
πρόσωπό μου οι προϋποθέοεις για τη 
χορήγηση της απαλλαγής, σύμψωνα με 
τα οριζόμενα στην ανωτέρω απόφαση 
του Υπουργού Οικονομικών. 

Κατόπιν των ανωτέρω, παρακαλώ για 
χ.η θεώρηση του παραπάνω δελτίου. 


ΠΛΗΡΟΦΟΡΙΑΚΑ ΣΤ Ο ΙΧΕΙΑ ΑΙΤΟΥΝΤΟΣ 

Τόπος εγκατάστασης; Οδός-ΑριΘ..· 

Τ αχ. Κωδ : . . .. 

Χρόνος εγκατάστασης στην παραπάνω διεύθυνση από ...... . . . . 

Σημειώστε γι α τα τρισ προηγούμ ε να της αίτησης διαχειριστικά 


ΠΟΛΗ: 


έτη: 



19 9.. 

19 9.. 

19 9.. 

ΚΕΦΑΛΑΙΑ 

Αριθμός ΠΡΟΣΩΠΙΚΟΥ 

ΕΚΡΟΕΣ 

ΕΙΣΡΟΕΣ 

ΦΠΑ που επιατραψηκε η έτυχε 
απαλλαγής. 













Ημερομηνία: .. υ Α ι Τ ω ν 

ΣΥΝΗΜΜΕΝΑ: 

1 Αναλυτικό κατάσταση διαοαψησεων εξαγωγής και ενδοκοινοτικών παραδόσεων 
προηγουμένης διαχειριστικής περιόδου 0 του προηγούμενου δωδεκάμηνου η του 
προηγούμενου τρίμηνου από την έναρξη λειτουργίας της επιχείρησης (για νέες επιχ) 


6 

ΥΠΟΔΕΙΓΜΑ 2 

Αριθ.ΒιΒλίου Μητρώου: 


Α. ΣΤΟΙΧΕΙΑ ΑΙΤΟΥΝΤΟΣ 

ΟΝΟΜΑΤΕΠΩΝΥΜΟ 

•Η ΕΠΩΝΥΜΙΑ . 

ΑΝΤΙΚΕΙΜΕΝΟ ΕΡΓΑΣΙΩΝ. 

Α.Φ.Μ.Αρμόδια ΔΟΥ 

ΟΔΟΣ .ΑΡΙΘ 

ΤΑΧ.ΚΩΔ.ΠΟΛΗ. 


ΕΙΔΙΚΟ ΔΙΠΛΟΤΥΠΟ ΔΕΛΤΙΟ ΑΤΤΑΛΛ ΑΓΉ^ 

ΑΤΤΟ ΤΟ <Χ> - ΓΓ . Α - 

(Α.Υ.Ο. αριβ. 1103551/8478/ΠΟΛ.1262/93) 


Β. ΣΤΟΙΧΕΙΑ ΠΡΟΜΗΘΕΥΤΗ Ή ΤΕΛΩΝΕΙΟΥ 


Προς τ . . . 

ΕπΟγ γ ε λμα: 


Δ.Ο.Υ. . ΟΔΟΣ: 

ΑΡΙΘ.:. ΠΟΛΗ: . 


ΑΦΜ/ΦΠΑ: 


Όριο απαλλαγής Δρχ. 


Συνολικό ποσό σπαΧΧαγός 
προηγουμένων συναλλαγών Δρχ. 

υείον επιστρ.- εκπι . - ακυΟ.Δρχ.Δρχ . 

Πλέον ποσό ηαρούσης συναλλαγής 
(α/α τιμολογίου ή διασάφησης) 

. Αρχ ■. Δρχ 


Υπόλοιπο ορίου απαλλαγός Δοχ. 

Πλέον ποσό που φορολογήθηκε Βάσει της πσραγρ.2 

του άρθρ.3 της αρι8μ. Α.Υ.Ο. 

(Προσωρινή δήλωση). Δρχ.. 


Γενικό υπόλοιπο ορίου απαλλαγής μετά από αναπροσαρμογή Δρχ. 
* * 'Ητοι δραχμές. 


Αθήνα. 


Ο Άιτων 


Ο Προμηθευτής 


Υπογραφή - Σφραγίδα 


Υπογραφή - Σφραγίδα 


* 


Συμπληοώνεται από την αρμόδια Δ.Ο.Υ. 

Αριβ. ΥΠΠΟ/ΑΡΧ/Α1 /Φ 16/11265/613 (2) 

Καθορισμός ζωνών προστασίας αρχαιολογικού χώρου 
Σταγείρων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Ι.ΤοΝ. 1 558/85/ΦΕΚ 137/Τ.Α726.7.85 «Περί Κυβερ- 
νήαεως και Κυβερνητικών Οργάνων». 

2. Τις διατάξεις του Ν. Κ.Ν. 5351/32 «Περί Αρχ/ 
των». 

3. Το Ν. 1892/ΘΟ ΦΕΚ 101 /τ.Α/31.7.90/κεφ. ΙΔ’ άρ¬ 
θρο 91, «Περί ρυθμίσεων αρμοδιότητας του Υπουργείου 
Πολιτισμού». 

4. Τις ομόφωνες γνωμοδοτήσεις του Κεντρικού Αρχ/ 
κού Συμβουλίου, όπως διατυπώθηκαν στις αριθ. 30/ 
18.10.94 και 9/3.1.95 συνεδρίες τους, αποφασίζουμε: 

Για την αποτελεσματικότερη προστασία και ανάδειξη 
του σημαντικότατου αρχαιολογικού χώρου των αρχαίων 
Σταγείρων στην κοινότητα Ολυμπιάδος Χαλκιδικής, καθο¬ 
ρίζεται στο σύνολο της ελεγχόμενης από πλευράς Αρχαιο¬ 
λογικού Νόμου περιοχής, περιλαμβάνουσας ολόκληρη τη 
χερσόνησο «Λιοτόπι», την παραλιακή θέση «Βίνα» και μια 
επιμήκη ζώνη Ν. της αρχαίας πόλης των Σταγείρων, - {πε¬ 


ριοχή όπου εκτείνονται αρχαιότητες χρονολογούμενες 
από την αρχαϊκή, κλασσική, ελληνιστική, Ρωμαϊκή και Βυ¬ 
ζαντινή εποχή), η θεσμοθέτηση ενιαίας αδόμητης Ζώνης 
Α, απολύτου προστασίας τρυ αρχ/κού χώρου. 

Η ζώνη Α’ περικλείεται από τη γραμμή που ενώνει τα ση¬ 
μεία 1,2, 3, 4, 5, 6,7,8,9,10,11,12,13,14,15,16,17. 
18, 20, 21, 22, 23 -ακτογραμμή- 1, όπως ορίζονται στον 
χάρτη 1: 5.000 που συνοδεύει την Απόφαση και τον πί¬ 
νακα συντεταγμένων των προσναφερομένων σημείων. 

Ως προς τις χρήσεις γης στις μεν ιδιοκτησίες να επιτρέ¬ 
πεται η ανοιχτή καλλιέργεια και η βοσκή ζώων, στις δε δα¬ 
σικές εκτάσεις η χρήση να παραμείνει ως έχει, δηλ. δασική 
με την αυτοφυή βλάστηση. 

Στα νομίμως υφιστάμενα κτίρια και λυόμενες κατα¬ 
σκευές επιτρέπεται η επισκευή και συντήρηση για λόγους 
υγιεινής και χρήσης, απαγορευομένης επέκτασης αυ¬ 
τών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 1995 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΑΡΧ/Β1/Φ31/54162/1195 {3) 

Χαρακτηρισμός I. Ναού Κοιμήσεως Θεοτόκου στα Κρέ- 
στενα Ηλείας, ως κτιρίου που έχει ανάγκη ειδικής κρα¬ 
τικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β716.1.92) «Περί μεταβι- 
βόαεως αρμοδιοτήτων Υπουργού και δικαιώματος υπο¬ 
γραφής «Με εντολή Υπουργού» στους Γ. Γραμματέα, Ειδ. 
Γ ραμματέα, Προϊσταμένους Δ/νσεων, Τμημάτων και Γ ρα¬ 
φείων του ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Το Ν. 1469/50. 

4. Τη γνωμοδότηση του Τοπικού Συμβουλίου Μνημείων 
Ν.Δ. Ελλάδος όπως αυτή διατυπώθηκε στην αριθ. 5/ 
2.11.94 Πράξη του, αποφασίζουμε: 

Χαρακτηρίζουμε τον I. Ναό στα Κρέστενα Ηλείας ως 
ιστορικό διατηρητέο μνημείο και κτίριο που έχει ανάγκη ει¬ 
δικής κρατικής προστασίας. 

Ο ναός χτίστηκε γύρω στα 1900 με ανάπλαση στοιχείων 
από τη βυζαντινή αρχιτεκτονική, επιβλητική αψίδα και με¬ 
γάλα τρίβολα και δίβολα παράθυρο, «εξοχές» με αετωμα- 
τική απόληξη στο βόρειο και το νότιο τοίχο και στον άξονα 
των θυρών. 

Στα νότια του ναού υψώνεται πυργοειδές διώροφο κα¬ 
μπαναριό με αετωματικές απολήξεις. 

Η απόφαση αυτή που δεν αποτελεί δαπάνη για το Ελλη¬ 
νικό Δημόσιο να δημοσιευθεί στην Εφημερίδα της Κυβερ- 
νήσεως. 

Αθήνα, 2 Μαρτίου 1995 

Με εντολή Υπουργού 
Ο Προϊστάμενος της Δ/νσης 
ΝίΚΟΣ ΖΙΑΣ 

- ♦- 

Αριθ. Ε.Κ.187 (4) 

Παροχή αδείας για την αύξηση του μετοχικού κεφαλαίου 
της -ΑΛΦΑ ΕΠΕΝΔΥΣΕΩΝ Α.Ε.Ε.Χ.» με δικαίωμα προ¬ 
τίμησης υπέρ των παλαιών μετόχων και την τροποποί¬ 
ηση του καταστατικού της. 

{Συνεδρίαση 35/7.3.1995, θέμα 2ο) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του άρθρου 2 παρ. 2 και του άρθρου 78, 
παρ. 1β του Ν. 1969/1991 «Εταιρείες Επενδύσεων Χαρ¬ 
τοφυλακίου, Αμοιβαία Κεφάλαια, διατάξεις εκσυγχρονι¬ 
σμού και εξυγιάνσεως της Κεφαλαιαγοράς και άλλες δια¬ 
τάξεις», όπως τροποποιήθηκε και συμπληρώθηκε με το 
άρθρο 18 του Ν. 2198/1994 (ΦΕΚ 43 Α') και ισχύει σή¬ 
μερα. 

2. Τις διατάξεις του άρθρου 5 του Π.Δ. 350/1985 «Περί 


καθορισμού των προϋποθέσεων εισαγωγής κινητών αξιών 
στο Χρηματιστήριο Αξιών Αθηνών» όπως ισχύει. 

3. Το εγκεκριμένο από το Δ.Σ. του Χρηματιστηρίου 
Αξιών Αθηνών Ενημερωτικό Δελτίο και το απόσπασμα 
πρακτικού της από 23.2.1995 συνεδρίασης του Δ.Σ. του 
Χ.Α.Α. 

4. Το πρακτικό της Γ.Σ. της 28.2.95 της εταιρείας. 

5. Σχετική εισήγηση του Ν. Μπέρτσου, αποφασίζει ομό¬ 
φωνα: 

Παρέχει την άδειά στην εταιρεία «ΑΛΦΑ ΕΠΕΝΔΥΣΕΩΝ 
Α.Ε.Ε.Χ.» α) για την αύξηση του μετοχικού της κεφαλαίου 
κατά 3.750.000.000 δρχ., με την έκδοση 2.500.000 νέων 
ανωνύμων μετοχών, ονομαστικής αξίας 1.500 δρχ. εκάστη 
και τιμής διάθεσης 2.000 δρχ. εκάστη. Οι νέες μετοχές θα 
διατεθούν με δικαίωμα προτίμησης υπέρ των παλαιών με¬ 
τόχων σε αναλογία 1 νέα ανώνυμη μετοχή για κάθε 3 πα¬ 
λαιός ονομαστικές ή ανώνυμες β) για την τροποποίηση του 
άρθρου 5 του καταστατικού της εταιρείας που αφορά στην 
αύξηση του μετοχικού κεφαλαίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 

-*- 

Αριθ. Ε.Κ.67 (5) 

Παροχή άδειας λειτουργίας της ΑΒΝ ΑΜΒΟ Α.Ε.- 
Δ.Α.Κ.». 

(Συνεδρίαση 35/7.3.1995, θέμα 2ο) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του άρθρου 27, παρ. 1 του Ν. 1969/ 
1991 (ΦΕΚ 167 Α) «Εταιρείες Επενδύσεων Χαρτοφυλα¬ 
κίου, Αμοιβαία κεφάλαια, διατάξεις εκσυγχρονισμού και 
εξυγιάνσεως της Κεφαλαιαγοράς και άλλες διατάξεις». 

2. Το ερωτηματολόγιο το οποίο συμπληρωμένο στην 
Επιτροπή Κεφαλαιαγοράς η υποψήφια Εταιρεία. 

3. Την από 30.1.95 αίτηση της υποψήφιας εταιρείας. 

4. Σχετική εισήγηση του Γ. ΚαλλΙα, αποφασίζει ομό¬ 
φωνα: 

Παρέχει την άδεια της για τη λειτουργία της ΑΒΝ ΑΜΒΟ 
Ανώνυμης Εταιρείας Διαχειρίσεως Αμοιβαίων Κεφαλαίων» 
με μετοχικό κεφάλαιο 50.000.000 δρχ. 

Σκοπός της Εταιρείας είναι η διαχείριση Αμοιβαίων Κε¬ 
φαλαίων σύμφωνα με τις διατάξεις του Ν. 1969/91 όπως 
ισχύει. 

Το πρώτο Διοικητικό Συμβούλιο της Εταιρείας θα συ¬ 
γκροτηθεί από τους: 

1. Πατακό Γεώργιο, Πρόεδρο 

2. Ιατρού Παναγιώτη, Διευθύνοντα Σύμβουλο 

3. Ταμβακάκη Απόστολο, Μέλος 

4. ΡίθΓθί ύβοοάυδ, Μέλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


